stanford-oval/wikipedia huggingface dataset:
Martin Brundle

| Martin Brundle |
| --- | --- |
 Martin Brundle vuonna 2004.
Henkilötiedot
Syntynyt: 1. kesäkuuta 1959 (ikä 65) King's Lynn, Englanti, Iso-Britannia
Kansalaisuus:   Yhdistynyt kuningaskunta
Formula 1 -ura
Aktiivivuodet:  1984–1989, 1991–1996
Talli(t):  Tyrrell, Zakspeed, Williams, Brabham, Benetton, Ligier, McLaren, Jordan
Kilpailuja:  158
Maailman­mestaruuksia:  0
Voittoja:  0
Palkintosijoja:  9
Paalupaikkoja:  0
Nopeimpia kierroksia:  0
MM-pisteitä:  98
Ensimmäinen kilpailu:  Brasilian Grand Prix 1984
Viimeinen kilpailu:  Japanin Grand Prix 1996
Aiheesta muualla
www.martinbrundle.com
Martin Brundle Britannian GP:ssä 1995.
Martin Brundle (s. 1. kesäkuuta 1959 King's Lynn, Englanti, Iso-Britannia) on kilpa-autoilija, joka ajoi F1-sarjaa 12 kauden ajan. Hänen viimeiseksi F1-kaudekseen jäi kausi 1996, jolloin hän ajoi Jordanin F1-tallissa. Kilpa-ajamiseen hän sai vaikutteita jo 12–vuotiaana, kun hän ajoi vähävaraisena perheensä Ford Anglialla Englannin mutaisia kyläteitä ja nurmikenttiä sekä oppi selviytymään ratareunojen ulkopuolisista tilanteista. Hänen poikansa Alex Brundle on myös kilpa-autoilija.
Brundle on yksi menestyksekkäimmistä F1-kuljettajista, jotka eivät koskaan saavuttaneet yhtäkään voittoa. Parhaiksi saavutuksiksi jäi kaksi kakkossijaa ja yhdeksän palkintopallisijoitusta. F1-uransa aikana ja myös sen jälkeen hän ajoi Le Mansin 24 tunnin ajoja, jossa hänen autokuntansa voitti vuonna 1990. Hänen viimeiseksi Le Mans -kisaksi jäi vuosi 2001. Hän teki myöhemmin paluun Le Mansin -kilpailuun vuonna 2012 osallistuen yhdessä Lucas Ordóñezin ja poikansa Alex Brundlen kanssa.
Brundle ei ole myöhemminkään jättänyt kilpa-autoilua, vaan on oman aktiiviuransa jälkeen toiminut muun muassa F1-kisojen TV-kommentaattorina BBC:llä sekä eri kuljettajien managerina MB Partners yhtiössä. Vuonna 2011 hän palasi rattiin Daytonan 24 tunnin kisassa, sijoittuen kokonaiskisassa ja luokassaan neljänneksi.
Brundle ajoi F1-urallaan enemmän kilpailuja niistä kuljettajista, jotka eivät koskaan saavuttaneet voittoa, paalupaikkaa tai nopeinta kierrosta. Brundle on myös ajanut eniten F1-kilpailuja olematta kertaakaan kilpailun johdossa.
Ennätykset

Eniten kilpailuja ennen palkintosijaa: 91, Carlos Sainz rikkoi ennätyksen Brasilian GP:sä 2019.
Eniten kilpailuja ilman voittoa, paalupaikkaa ja nopeinta kierrosta: 158
Eniten kilpailuja ilman johtopaikkaa: 158
Aiheesta muualla

Kuvia tai muita tiedostoja aiheesta Martin Brundle Wikimedia Commonsissa
Meadow Lake (Kanada)

| Meadow Lake |
| --- | --- |
 Meadow Laken kaupungintalo
 Meadow Lake
 Koordinaatit: 54°07′27″N, 108°26′08″W 
Valtio:  Kanada
Provinssi:  Saskatchewan
Perustettu:  29. elokuuta 1931
Hallinto:  
 – Hallinnon tyyppi:  Kaupunkikunta
 – Pormestari:  Gary Vidal
Pinta-ala:  
 – Kokonaispinta-ala:  7,95 km²
Korkeus:  498 m
Väkiluku (2010):  5 045
 – Väestötiheys:  634,2 as./km²
Aikavyöhyke:  UTC-6
 – Kesäaika:  UTC-5
Motto::  Gateway to pure air
 
 www.meadowlake.ca 
Infobox OKVirheellinen NIMI-arvo: 
Meadow Lake on kaupunki Kanadassa, Saskatchewanin provinssissa. Kaupungin asukasluku on 5 045.
Aiheesta muualla

Kuvia tai muita tiedostoja aiheesta Meadow Lake (Kanada) Wikimedia Commonsissa
Maurizio Domizzi

Maurizio Domizzi
Maurizio Domizzi (s. 28. kesäkuuta 1980 Rooma) on italialainen jalkapalloilija, pelipaikaltaan puolustaja. Hän edusti italialaista Udinesea vuosina 2008–2016 ja siirtyi sitten Venezian joukkueeseen, jossa hän lopetti pelaajauransa vuonna 2019. Hän on sittemmin toiminut valmentajana.
Domizzi on edustanut ammattilaisurallaan myös Laziota (1997–2001), Livornoa (1998–2000, yhteisomistuksessa Lazion kanssa), Milania (2001–2002), Modenaa (lainalla Milanista 2001–2002, lainalla Sampdoriasta 2004), Sampdoriaa (2002–2006), Bresciaa (lainalla Sampdoriasta 2004–2005), Ascolia (lainalla Sampdoriasta 2005–2006) ja Napolia (2006–2008). Hän on pelannut Serie A:ssa 285 ottelua, joissa hän on tehnyt 20 maalia, ja Serie B:ssä 146 ottelua, joissa hän on tehnyt 13 maalia. Hän on pelannut Eurooppa-liigassa ja sitä edeltäneessä UEFA-cupissa yhteensä 23 ottelua ja tehnyt niissä yhden maalin.
Domizzi pelasi Italian alle 17-, alle 18- ja alle 21-vuotiaiden maajoukkueissa.
Luettelo matemaattisista merkeistä

Seuraavassa taulukossa on matematiikassa usein käytettyjä symboleja.
Aiheesta muualla

Jeff Miller: Earliest Uses of Various Mathematical Symbols
TCAEP – Institute of Physics (Arkistoitu – Internet Archive)
GIF and PNG Images for Math Symbols
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Mathiesen

Mathiesen on seuraavien henkilöiden sukunimi:
Árni M. Mathiesen (s. 1958), islantilainen poliitikko
Charles Mathiesen (1911–1994), norjalainen pikaluistelija
Christian Pierre Mathiesen (1870–1953), norjalainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Matti Rimpelä

Matti Rimpelä (s. 1942 Siikainen) on suomalainen lääketieteen tohtori, Tampereen yliopiston terveydenhuollon suunnittelun ja hallinnon dosentti ja terveystieteiden professori emeritus, joka tunnetaan näkyvänä keskustelijana monissa terveyteen ja hyvinvointiin liittyvissä kysymyksissä.
Rimpelä valmistui lääketieteen ja kirurgian tohtoriksi Tampereen yliopistosta ja suoritti master-tutkinnon lääketieteellisessä sosiologiassa Lontoon yliopistossa. Hän toimi lääkintöhallituksen ylilääkärinä 1970-luvulla, lääketieteellisen sosiologian apulaisprofessorina Helsingin yliopistossa ja ylilääkärinä Hyvinkään terveyskeskuksessa 1980-luvulla,
ylilääkärinä terveydenhuollon oikeusturvakeskuksessa 1990-luvun alussa ja sen jälkeen tutkimusprofessorina Stakesissa. Rimpelä on ollut mukana julkaisemassa yli 200 tutkimusraporttia nuorten terveydestä ja tottumuksista, tupakkapolitiikasta, terveyspolitiikasta ja perusterveydenhuollosta. Jäätyään vuonna 2010 eläkkeelle hän on julkaissut tutkimuksia lapsiperheiden ja lasten palveluista, lapsipolitiikan lähihistoriasta, kuntien lapsistrategioista sekä kirjan Kehittämiskeskustelua lapsiperheiden sostepalveluista valtionhallinnossa 1970-2009 BoD/(Books on Demand 2023).
Rimpelä sai vuonna 2012 Kansanvalistusseuran palkinnon. Sen perusteluissa hänen sanotaan tutkineen ja tuoneen esille hyvinvointiin, sivistykseen ja syrjäytymiseen liittyviä kysymyksiä 1970-luvulta alkaen ja pitäneen tärkeänä erityisesti poikien ja miesten tukemista. Vuonna 2009 Rimpelä oli yksi Alfred Kordelinin säätiön tunnustuspalkinnon saajista.
Maurizio Fondriest

| Maurizio Fondriest |
| --- | --- |
 Maurizio Fondriest vuonna 1997
Henkilötiedot
Syntynyt: 15. tammikuuta 1965 (ikä 59)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
1987 1988 1989–1990 1991–1992 1993–1995 1996 1997–1998:  Ecoflam Alfa Lum Del Tongo Panasonic Lampre Roslotto-ZG Mobili Cofidis
Suurimmat voitot
 Maantieajon maailmanmestaruus 1988 Milano–San Remo 1993 La Flèche Wallonne 1993 Züri-Metzgete 1993 Tirreno–Adriatico 1993 Maantiepyöräilyn maailmancup 1991, 1993 Italian ympäriajo, etappi 
Maurizio Fondriest (s. 15. tammikuuta 1965 Cles, Italia) on entinen italialainen maantiepyöräilijä, joka kilpaili ammattilaisena vuosina 1987–1998.
Fondriest voitti maantieajon maailmanmestaruuden 1988 Ronse'ssa 27 sekunnin erolla Martial Gayantiin. Uransa menestyksekkäimpänä vuonna 1993 hän voitti klassikkokilpailuista Milano–San Remon, La Flèche Wallonnen ja Züri-Metzgeten sekä etappikilpailuista Tirreno–Adriaticon. Lisäksi hän voitti toistamiseen maantiepyöräilyn maailmancupin, jonka oli voittanut jo 1991.
Fondriest voitti vuoden 1995 Italian ympäriajon seitsemännen etapin.
Matti Sippala

| Mitalit | Mitalit | Mitalit |  |
| --- | --- | --- | --- |
|  Matti Sippala (vasemmalla), Matti Järvinen ja Eino Penttilä Los Angelesin olympialaisten palkintojenjaossa 1932. |  Matti Sippala (vasemmalla), Matti Järvinen ja Eino Penttilä Los Angelesin olympialaisten palkintojenjaossa 1932. |  Matti Sippala (vasemmalla), Matti Järvinen ja Eino Penttilä Los Angelesin olympialaisten palkintojenjaossa 1932. |  |
Maa:   Suomi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1932 | keihäs |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 1934 | keihäs |  |
Matti Kalervo Sippala (11. maaliskuuta 1908 Hollola – 22. elokuuta 1997 Kotka) oli suomalainen keihäänheittäjä ja olympiamitalisti.
Henkilöhistoria ja urheilu-ura

Matti Sippalan vanhemmat olivat maanviljelijä Nikolai Sippala ja Sandra Jaakkola. Sippala asui suurimman osan elämästään Kotkassa. Seuratasolla hän edusti aluksi Lahden Urheilijoita, myöhemmin Kotkan Intoa. Hänet tunnettiin lempinimellä Hollolan Adonis. Keihäänheiton lisäksi Sippala osallistui kymmenottelu- ja viisiottelukilpailuihin. Sippala muun muassa heitti kiekkoa 47,30 metriä ja juoksi 100 metriä aikaan 11,4 sekuntia; viisiottelun maailmanennätystä hän piti hallussaan tuloksella 408,25 Urheilu-uransa lisäksi hän toimi maanviljelijänä ja toimitusjohtajana. Urheiluliikkeen Sippala perusti Kotkaan jo 1936 ja luopui siitä vasta 1960-luvulla.
Saavutuksia

Olympiahopeaa Los Angeles 1932 (keihäänheitto, tulos 69,80 m; Suomi otti kolmoisvoiton)
EM-hopeaa Torino 1934 (keihäänheitto, tulos 69,97 m)
Viisiottelussa SM-kultaa 1931, 1935, 1936 ja SM-hopeaa 1930
Kymmenottelussa SM-hopeaa 1930
Keihäänheitossa SM-hopeaa 1934 ja 1935 ja SM-pronssia 1930
Mastichári

| Mastichári Μαστιχάρι |
| --- | --- |
 Mastichárin kylää.
 Mastichári
 Koordinaatit: 36°51′00″N, 27°4′34″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Kos
Hallinto:  
 – Asutustyyppi:  kylä
 – Kallikrates-koodi:  6401030102
Väkiluku (2011):  470
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mastichári (kreik. Μαστιχάρι; myös Mastihári) on Kreikan kylä, joka sijaitsee Kosin saarella. Se kuuluu hallinnollisesti Kosin kuntaan, Kosin alueyksikköön ja Etelä-Egean saarten alueeseen. Aiemmin kylä kuului Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Mastichári on osa Antimácheian kaupunkiyhdyskuntaa. Kylän väkiluku on 470 (vuonna 2011).
Mastichárin rantaa.
Mastichári sijaitsee Kosin pohjoisrannikolla noin 27 kilometriä länteen Kosin kaupungista ja noin kuusi kilometriä pohjoiseen Kosin lentoasemasta. Kylä on saaren toiseksi suurin satama ja sieltä on yhteys muun muassa Kálymnokselle. Nykyisin kylä on turistikohde ja siellä on useita hotelleja.
Aiheesta muualla

Kuvia tai muita tiedostoja aiheesta Mastichári Wikimedia Commonsissa
Mastiksipistaasi

| Mastiksipistaasi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Sumakkikasvit Anacardiaceae
Suku::  Pistaasit Pistacia
Laji::  lentiscus
Kaksiosainen nimi
 Pistacia lentiscus  L. 
Katso myös
   Mastiksipistaasi Wikispeciesissä   Mastiksipistaasi Commonsissa 
Infobox OKNimi-testi OKIUCN-testi OK: 
Mastiksipistaasi (Pistacia lentiscus) on sumakkikasveihin kuuluva puu. Se on ikivihreä, nahkealehtinen puu, joka kasvaa 4,5–7,5 metriä korkeaksi. Alun perin se on kotoisin Välimeren seudulta.
Mauste

Mastik on Kreikan saaristosta Khioksen saarelta tuleva mauste, jota pidetään yhtenä arabialaisen keittiön keskeisimmistä mausteista. Mauste on mastiksipistaasipuun pihkaa. Kyproksella on mastiksilla maustettua leipää, Libanonissa ja Syyriassa maustetaan perinteistä juustoa, joka on voimakkaasti mastiksilla maustettu. Arabimaissa mastiksin makua pidetään ylellisyytenä ja toiset maustavat jopa maidon sillä.[lähde? ] Sellaisenaan mastiksia käytetään purukumina. Latinankielinen nimi mastiksille onkin mastico, joka tarkoittaa jauhamista (tieteellinen nimi Pistacia lentiscus on mastiksipistaasipuun nimi).
Mastiksipistaasi on mausteena myös alkoholijuoma mastikassa, jota eräät Balkanin alueen maat pitävät kansallisjuomanaan. Bulgariassa juoma tislataan vahvaksi, perinteisesti 47 prosenttiin ja ylikin.

Mastiksipistaasin pihkaa, jota myydään mausteena "mastik"
Masaharu Nishi

| Henkilötiedot |
| --- | --- | --- |
Koko nimi: Masaharu Nishi
Syntymäaika: 29. toukokuuta 1977 (ikä 47)
Syntymäpaikka: Fukuoka, Japani
Kansalaisuus:  Japani
Pelipaikka: Puolustaja
Pituus: 181 cm
Seurat
| Vuodet | Seura | O (M) |
| 1996–1998 2003 | Avispa Fukuoka Ventforet Kofu | 15 (0) 1 (0) |
Maajoukkue
| 1997 | Japani U-20 |  |
 Seurajoukkueuran tilastot kattavat vain kansalliset sarjat.
Masaharu Nishi (jap. 西 政治, Nishi Masaharu; s. 29. toukokuuta 1977 Fukuoka) on japanilainen entinen jalkapalloilija.
Jalkapallomaajoukkue

Nishi kuului Japanin U-20 joukkueeseen nuorten MM-kilpailuissa 1997.
Matthew Good

Matthew Good
Matthew Frederick Robert Good (s. 29. kesäkuuta 1971) on kanadalainen rockmuusikko. Hän tuli alun perin tunnetuksi laulajana Matthew Good Bandissa, jonka debyyttialbumi julkaistiin vuonna 1995.
Yhtyeensä hajottua vuonna 2002 Good siirtyi soolouralle. Hänet tunnetaan myös yhteiskunta-aktivistina.
Albumit > Matthew Good Band

Last of the Ghetto Astronauts (1995)
Raygun (1996)
Underdogs (1997)
Lo-Fi B-Sides (1998)
Beautiful Midnight (1999)
Loser Anthems (2001)
The Audio of Being (2001)
Albumit > Matthew Good (sooloartistina)

Avalanche (2003)
White Light Rock & Roll Review (2004)
In a Coma 1995–2005 (2005)
Hospital Music (2007)
Live At Massey Hall (2008)
Vancouver (2009)
Lights of Endangered Species (2011)
Aiheesta muualla

Viralliset sivut (englanniksi)
Mathieu Ahlersmeyer

Mathieu Ahlersmeyer (29. kesäkuuta 1896 Köln – 23. heinäkuuta 1979 Garmisch-Partenkirchen) oli saksalainen oopperalaulaja, joka oli äänialaltaan baritoni.
Ahlersmeyer palveli rintamalla ensimmäisessä maailmansodassa ja opiskeli sodan jälkeen Karl Fischer-Niemannin johdolla. Vuonna 1928 tai 1929 hän teki oopperadebyyttinsä Wolframin roolissa Tannhäuserin esityksessä Mönchengladbachissa. Ahlersmeyer lauloi Berliinin Kroll-oopperassa vuosina 1930–1931 ja Hampurin valtionoopperassa vuosina 1931–1933. Vuosina 1934–1945 hän oli Dresdenin Semperoperin jäsen. Hän oli mukana kantaesittämässä Richard Straussin Die schweigsame Frauta (1935) ja Werner Egkin Peer Gyntiä (1938).
Ahlersmeyer lauloi jälleen Hampurin valtionoopperassa vuosina 1946–1961 ja 1962–1973. Hänen rooleihinsa kuului mainittujen lisäksi osia muiden muassa Wolfgang Amadeus Mozartin, Giuseppe Verdin, Giacomo Puccinin ja Paul Hindemithin oopperoissa. Ahlersmeyer teki äänityksiä Saksan radiolle vuosina 1932–1963.
Matthew Goode

| Matthew Goode |
| --- | --- |
 Goode vuonna 2014.
Henkilötiedot
Syntynyt: 3. huhtikuuta 1978 (ikä 46) Exeter, Englanti
Ammatti:  näyttelijä
Aiheesta muualla
matthew-goode.net
IMDb 
Elonet
Matthew William Goode (s. 3. huhtikuuta 1978 Exeter, Englanti) on englantilainen näyttelijä, joka tunnetaan parhaiten elokuvista Match Point, Amor yllättää, Watchmen, Brideshead Revisited – mennyt maailma, The Imitation Game ja A Single Man, jossa hän näyttelee muun muassa Colin Firthin ja Julianne Mooren rinnalla.
Goode on naimisissa Sophie Dymoken kanssa ja heillä on kolme lasta.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2004 | Chasing Liberty - vapautta etsimässä | Chasing Liberty | Ben Calder |
| 2005 | Match Point | Match Point | Tom Hewett |
| 2005 | Amor yllättää | Imagine Me & You | Heck |
| 2009 | Watchmen | Watchmen | Adrian Veidt / Ozymandias |
| 2009 | Brideshead Revisited – mennyt maailma | Brideshead Revisited | Charles Ryder |
| 2009 | A Single Man | A Single Man | Jim |
| 2010 | Karkausvuosi | Leap Year | Declan O'Callaghan |
| 2011 | Burning Man | Burning Man | Tom |
| 2013 | Belle | Belle | Sir John Lindsay |
| 2013 | Stoker | Stoker | Charles Stoker |
| 2014 | The Imitation Game | The Imitation Game | Hugh Alexander |
| 2015 | Pressure | Pressure | Peter Mitchell |
| 2015 | Self/less | Self/less | Tri. Jensen/Albright |
| 2018 | Kirjallinen piiri perunankuoripaistoksen ystäville | The Guernsey Literary and Potato Peel Pie Society | Sidney Stark |
| 2019 | Downton Abbey | Downton Abbey | Henry Talbot |
| 2021 | The King’s Man | The King’s Man | Captain Morton / The Shepherd |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2013 | Murtuva maailma | Dancing on the Edge | Stanley Mitchell | 5 jaksoa |
| 2013 | Pemberleyn kartanon tragedia | Death Comes to Pemberley | George Wickham | 3 jaksoa |
| 2014–2015 | Downton Abbey | Downton Abbey | Henry Talbot | 7 jaksoa |
| 2014–2015 | The Good Wife | The Good Wife | Finley "Finn" Polmar | 28 jaksoa |
| 2017 | The Crown | The Crown | Tony Armstrong-Jones | 3 jaksoa |
| 2018 | Syyttömyyden taakka | Ordeal by Innocence | Philip Durrant | 3 jaksoa |
| 2018–2022 | A Discovery of Witches | A Discovery of Witches | Matthew Clairmont | 25 jaksoa |
Aiheesta muualla

Matthew Goode Elonetissä.
Matthew Goode Internet Movie Databasessa. (englanniksi)
Límnoksen kansainvälinen lentoasema

Límnoksen kansainvälinen lentoasema ”Hefaistos” (kreik. Κρατικός Αερολιμένας Λήμνου «Ήφαιστος», Kratikós Aeroliménas Límnou «Ífaistos», IATA: LXS, ICAO: LGLM, YPA: ΚΑΛΜΗ) on kansainvälinen lentoasema Límnoksen saarella Kreikassa.
Lentoasema otettiin käyttöön vuonna 1959 ja sen terminaalirakennukset uusittiin vuonna 2001. Lentoasema on omistettu kreikkalaisen mytologian tulenjumala Hefaistokselle, jonka merkittäviä kulttipaikkoja saari oli antiikin aikana.
Lentoasema sijaitsee Límnoksen keskiosissa Moúdroksenlahden pohjukassa noin 18 kilometriä itään saaren pääkaupungista Mýrinasta. Lentokentän kiitotien pituus on 3 016 metriä ja leveys 45 metriä, ja se on rakennettu noin neljän metrin korkeuteen merenpinnasta.
Mauritz Åkerman

Mauritz Åkerman on suomalainen ”yhden elokuvan näyttelijä”. Turkulainen laulava kultaseppä sai miespääosan Teuvo Tulion camp-klassikossa Sensuela, jota kuvattiin pääasiassa vuosina 1967–1968. Åkerman näki Sensuelan ensi kerran vasta vuonna 1996 Suomen elokuva-arkiston tarkastuskatselussa. Hänen vastanäyttelijänsä Sensuelassa on Marianne Mardi.
Åkerman kuuluu myös ensimmäisen suomalaisen rock-sukupolven pioneerilaulajiin. Hän aloitti rock-uransa Turussa vuonna 1959 ja esiintyi taiteilijanimillä Boogie-Mauritz ja Musta Prinssi, joita hän käytti myös  1960-luvun alun konserttipaketissa "Robertin Rock Show". Hänen muusansa Semi "ässä" Michaels soitti aikanaan Ola and the Janglers-nimisen bändin taustajoukoissa. Hän vaikuttaa nykyään pääkaupunkiseudulla aluepoliittisen kehityksen uranuurtajana.
Ennen Helsingin keikkoja Åkerman esiintyi kotikaupungissaan muun muassa Alhambra-teatterin rock-nonstopeissa. Turun keikat (ja myöhemmin myös Robertin Rock Show) toteutti manageri Helge Siimes, ja Turussa yhtyeenä soitti  Rapi Tuomisen orkesteri. Bändissä soittivat Åkermanin ja Tuomisen ohella mm. Pekka Loukiala, Jukka Loukiala, Tommie Mansfield, Rock-Enska ja Rock-Tommy. Myöhemmin Helsingin rokkarit  Jussi Raittisen johdolla liittyivät ryhmään.
Sensuelan myötä Mauritz Åkerman sai kakkostenorin paikan Turun kaupunginteatterissa.
Aiheesta muualla

Mauritz Åkerman Elonetissä.
Maurizio Damilano

| Mitalit | Mitalit | Mitalit |  |
| --- | --- | --- | --- |
|  Maurizio Damilano |  Maurizio Damilano |  Maurizio Damilano |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 | 20 km kävely |  |
|  Pronssia | Los Angeles 1984 | 20 km kävely |  |
|  Pronssia | Soul 1988 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 20 km kävely |  |
|  Kultaa | Tokio 1991 | 20 km kävely |  |
| EM-kilpailut  | EM-kilpailut  | EM-kilpailut  |  |
|  Hopeaa | Stuttgart 1986 | 20 km kävely |  |
Maurizio Damilano (s. 6. huhtikuuta 1957 Scarnafigi, Italia) on italialainen entinen kävelijä, jonka matkana oli pääasiassa 20 kilometriä.
Damilano on olympiavoittaja vuodelta 1980 ja kaksinkertainen maailmanmestari vuosilta 1987 ja 1991. Lisäksi hänellä on kaksi olympiapronssia vuosilta 1984 ja 1988, MM-hallikilpailujen hopea 5 000 metriltä vuonna 1985, hopea EM-kilpailuista vuodelta 1986 sekä kulta ja hopea EM-hallikilpailujen 5 000 metrillä vuosilta 1982 ja 1981.
Damilano on maailmanennätyksen haltija 30 000 metrin ratakävelyssä (ei ole arvokisamatka); ennätyksen hän käveli Cuneossa 1992. Italian mestaruuden hän voitti 10 kilometrillä vuosina 1979 ja 1981–1985, edellä mainitun korvanneella 15 kilometrillä vuonna 1987, 20 kilometrillä vuosina 1978–1986, 1988 ja 1992 sekä 50 kilometrillä vuosina 1985–1986 ja 1990. Hän on 183 senttimetriä pitkä ja painoi kilpavuosinaan 70 kilogrammaa.
Ennätykset

20 kilometrin kävely: 1.18.54 (1992)
2 tunnin kävely: 29 572 m (1992)
30 000 metrin kävely: 2.01.44,1 (1992)
Límnes

| Límnes Λίμνες |
| --- | --- |
 Límnesin kylä.
 Límnes
 Koordinaatit: 35°14′49″N, 25°38′16″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kylä
 – Kallikrates-koodi:  7201011001
Väkiluku (2021):  346
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Límnes (kreik. Λίμνες, kath.kreik. Λίμναι, Límnai) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 346 (2021).
Límnesin kylä sijaitsee Mirampéllon tasangon laidalla Kreetan itäosassa noin kymmenen kilometriä luoteeseen Ágios Nikólaoksen kaupungista. Límnes muodostaa myös laajemman kyläyhdyskunnan (Δημοτική Κοινότητα Λιμνών, Dimotikí Koinótita Limnón), johon kuuluvat varsinaisen Límnesin kylän lisäksi kylät Agía Pelagía, Ágios Ioánnis, Drákos, Dýo Prínoi ja Kalós Lákkos. Koko yhdyskunnan väkiluku on 359 (2021).
Martin Bodák

| Martin Bodák> Henkilötiedot |
| --- | --- |
Syntynyt: 28. marraskuuta 1998 (ikä 25) Spišská Nová Ves, Slovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  88 kg
Seura
Seura:  ei joukkuetta
Pelaajaura
Pääsarjaura:  2016–
Aik. seurat:  Tappara (SML) LeKi (Mestis) Kootenay Ice (WHL) HC Vítkovice (ČEL) HC Poruba (Tšekki I) HC Přerov (Tšekki I)
KHL-varaus:  31. varaus, 2015 HC Slovan Bratislava
Martin Bodák (s. 28. marraskuuta 1998 Spišská Nová Ves, Slovakia) on slovakialainen jääkiekkopuolustaja. Hän laukoo oikealta.